NAVODILA ZA DELO:

1. Preberi besedilo v učbeniku na straneh 45-49 (Oceanija – skupine otočij sredi oceana) **ali** besedilo v samostojnem delovnem zvezku na straneh 55-60 (Oceanija – več skupin otočij sredi Oceana). Oglej si tudi pripadajoče slikovno in kartografsko gradivo. Branje in ogled lahko večkrat ponoviš.
2. Reši vaje 25, 26 in 27 v samostojnem delovnem zvezku.
3. Vstopi v elektronski učbenik, ki je dostopen na spletnem naslovu <https://eucbeniki.sio.si/geo8/index.html> in odpri kazalo. Nato odpri zavihek Avstralija in Oceanija / Oceanija in Nova Zelandija ter preberi besedilo na straneh 70-78 in se pozabavaj z reševanjem vaj, ki so del besedila.

*(Po straneh nazaj in naprej se pomikaš z znakoma ˂I in I˃, ki ju najdeš v spodnjem levem oziroma desnem delu strani.)*

1. V zvezek prepiši spodnji povzetek snovi (naslov in 1. ter 2. točko smo že zapisali):

**OCEANIJA  
(45-49)**

**1. LEGA IN OBSEG:**

- Otoki v Tihem oceanu, SV od Avstralije in Nove Zelandije.

- Delitev:

\* Mikronezija (grško mikros = majhen) – med Japonsko in Novo Gvinejo.

\* Melanezija (melas = črn) – Nova Gvineja in otoki V od nje.

\* Polinezija (poly = mnogo) – sredi Pacifika (npr. Havaji).

**2. NARAVNE ZNAČILNOSTI:**

- Površje:

a) Koralni otoki (manjši); sestava:

\* atol = koralni otok v obliki prstana,

\* laguna = morje znotraj atola.

b) Vulkanski otoki (večji).

- Podnebje: tropsko (vroče, vlažno).

- Rastje: bujno tropsko (palme).

**3. DRUŽBENE ZNAČILNOSTI:**

- Nekateri otoki so samostojne države, drugi pa so v kolonialni lasti (npr. Havaji).

- Redka poselitev.

- Domačine iz otokov vse bolj izrinjajo priseljenci.

- Gospodarstvo:

\* Ribolov.

\* Kmetijstvo: tropske kulture (sladkorni trst, kokos …).

\* Industrije je malo.

\* Turizem (sonce, palme in lepo morje).

Zanimivosti: Bikini, Velikonočni otok, Havaji …

- Pomen Oceanije:

\* strateška vloga (pomorska in letalska oporišča),

\* jedrski poskusi.